وبابا يجي من شغله وسط الموقف الرائع دا بابا : خير انا سامع صوتكوا من ع السلم خير ؟ حبيبة : حظر فزر يا بابا العزيز بنتك هتفرحك بايه ؟؟ بابا : احظر .. افزر .. ايه النتيجة طلعت ؟! حبيبة : اه يا بابا طلعت وباعلي صوتها جبت امتياااااااااااااااااااااز يا بابا . بابا شنطة الشغل وقعت منه من الفرحة : والله بجد يا حبيبة ! حبيبة : اه والله يا بابا افرح يا بابا انت وماما والله انتوا تستاهلوا كل خير , انا قعدت ادعي ربنا اني اجيب تقدير حلو عشان افرحكوا انتوا قبلي والله واهو الحمد لله ربنا اداني احلي واعلي تقدير . بابا : يا حبيبتي يا بنتي وخدها في حضنه وماما دخلت معاهم وكلهم خدوا بعض ف حضن بعض .